આનંદ કહે છે કે, ‘વ્હિલચેર હવે મારા જીવનનું અંગ બની ગયું છે. કોઈપણ હરિફાઈ માટે તૈયારી કરતાં સામાન્ય માણસને કેટલાક અઠવાડિયા કે મહિનાઓ લાગે જયારે મને એક હરિફાઈની તૈયારી કરતાં વરસ લાગે. અને તે પણ કોઈ જાતના સ્ટેરોઈડ્સ કે સપ્લીમેન્ટ લીધા વિના. આ બાબત ઓર અઘરી હતી. પણ પછી નક્કી જ કર્યું કે હું કોઈ હિસાબે હું હવે હાર માનીશ નહીં. હું યોદ્ધા છું અને છેવટ સુધી લડતી રહીશ. બીજી ચેલેન્જ એ હતી કે મારી પાસે કોઈ ફંડ નહોતું. મને કોઈ પાસેથી સ્પોન્સરશિપ નહોતી મળી. મારા પિતા નિવૃત્ત એર ફોર્સ અધિકારી છે. તેમણે મારી દરેક જરૂરિયાતોનું ધ્યાન રાખ્યું છે. મારું ડાયેટ, ટ્રેઈનિંગ અને મારી કોમ્પિટીશન. મારા પિતા અને પરિવારનો સદાય ઋણી રહીશ. આજે હું જે કાંઈ છું તેમની હિંમત અને સહકારને કારણે. મેં હંમેશા કુદરતી આહાર લઈને બૉડી બનાવ્યું છે. મારે ફક્ત અપર બોડી જ બનાવવાનું હોવાથી એટલી જ કસરતો પર ધ્યાન આપું છું.’